Downloaded from YTS.MX
BOŽIĆ U ULICI VJETRENJAČA
Official YIFY movies site: YTS.MX
DOBRO JUTRO
Na posao, mama.
Dobro jutro, oma.
Dobro jutro, dušo.
Miriše božanstveno kao u tvojoj pekarnici.
Svježi kerststol?
Pa nije još Božić!
Prijavljujem ovo jelo
na Nizozemsko pekarsko natjecanje na božićnom sajmu.
- Smijem kušati griz? - Moraš!
Prefino, kao i uvijek.
Nadam se da će i žiri složiti.
Uvijek ću ti rado biti pokusni kunić.
Ista si majka.
Božićno vrijeme još me više nadahnjuje
da budem kao ona.
Dušo moja...
Tako te ponosno gledaju odozgo!
Što je?
Oma!
Prodala sam posjed u Ulici vjetrenjača.
Molim?
Novac ću uložiti izravno u popravak pogona
koji stalno odgađamo.
Građevinski poduzetnik obećava
da će naša obitelj dalje voditi pilanu i radionicu pokućstva.
Samo želi izgraditi hotel na prazno zemljište do njih.
Mogla si mi prije reći!
Nisam te htjela opterećivati financijskim problemima
dok ne nađem rješenje.
Nisam imala izbora.
Dogovorila sam sastanak s poduzetnikom danas nakon obilaska.
- Možemo li poslije o tome? - Poduzetnik je...
Ne smijem kasniti na obilazak.
Ajme meni.
DOBRO DOŠLI NA BOŽIĆNI SAJAM U GRADU SPOMENIKU
- 'Jutro, Mia! - Bok!
KVALITETAN NAMJEŠTAJ ZEFIER
Jako slatko, Lily.
Pleteni ukrasi i na sajmu su izgledali sjajno.
Zar je očito da sam uzbuđena zbog božićnog sajma?
Mrvicu.
Što je?
- Ništa. - Daj, znam da nešto nije u redu.
Oma je navodno prodala Ulicu vjetrenjača
pa će u susjedstvu biti hotel.
Aha! Moram reći Willemu. To bi moglo utjecati na naš pansion.
Nemoj reći Herbu. Ne želim da se prerano zabrinjava.
Neću.
Mi o vuku...
Danas dolazi raspoložena grupa.
Božićni obilazak svake je godine sve popularniji!
Djeca obožavaju naše igračke.
Tvoje igračke.
Trebao bi nam dodatni novac za sitne popravke.
Nego, upravo me zvala Ann.
Rekla mi je za prodaju.
Da je bar prvo razgovarala s nama.
Imala je dobru namjeru. Nije nikog htjela zabrinjavati.
Znam. Svejedno.
Daj, Mia.
Znamo da Herb nikad neće Ann naći zamjerke.
- Ne idete li danas na prvi spoj? - Na prijateljski izlazak!
Sretan sam što imam Ann.
Ali tvog djeda ne mogu dostojno zamijeniti.
Djed je bio divan, ali želio bi da baka bude sretna.
Kao i ja.
Vrijeme je.
Da. Dobro.
Dobro došli! Izvolite ući.
Dobar dan!
Dobro došli u božićni obilazak.
Dobar dan! Uđite.
Zdravo.
Upravo idem na sastanak.
Da, već se veselim.
Hvala, g. Quigley.
Ja sam vaša vodičica Lily Jansen.
A ovo je Mia Meijer,
upraviteljica pogona i dizajnerica namještaja.
Dame i gospodo, stojite u Zefieru. To na nizozemskom znači „povjetarac.”
U ovoj pilani na vjetar trupce pretvaramo u obradivo drvo
za zanatlije poput mene
koji prave i prodaju namještaj po mjeri.
Ovaj pogon sagradio je moj pradjed 1932.
Uskoro će naš 90. božićni sajam.
Pozivamo vas da nam se pridružite.
Imamo aktivnosti za cijelu obitelj
poput Pekarskog natjecanja i Dana Djeda Mraza.
Sveti Nikola tada dijeli besplatne igračke s veličanstvenog trona
izrađenoga kod nas.
Hvala, Lily.
Nadamo se da ćete nam svi doći na božićni sajam.
Naše vratilo i pile na vjetar pretvaraju trupce u daske.
Naš pilar Herb upravlja cijelim postupkom.
Za božićni sajam rabimo drvne otpatke
i viškove drva od namještaja za izradu dječjih igračaka.
Malko pomažemo Djedu Mrazu!
Sve što ovdje vidite radimo sami.
Umjetnici kao Mia dizajniraju namještaj u našim studijima,
sve to sastavljamo u radionici
i namještaj prodajemo u izložbenom prostoru.
Zašto ovdje kod vas visi cipela?
Ova klompa glavni je oblik komunikacije u pilani.
Kad se ne želiš derati.
Kao voki-toki?
Kao dodavanje poruka u razredu, što nemoj raditi.
I ne radim.
Kad se lopatice vjetrenjače vrte, a pile rade,
ovdje je prilično bučno.
Kad netko dođe, stavi poruku u klompu,
a mi je povremeno povučemo užetom i provjerimo.
Na njoj je i tajna poruka.
Piše „Koerier klomp”.
Zna li tko što to znači na nizozemskom?
Da!
Vi, gospodine s fotoaparatom oko vrata.
To znači „kurirska klompa”.
Točno, gospodine...
Schaltz.
Brady Schaltz.
Dobro došao, Brady. To jest, dobro došao natrag.
Imam pitanje. Odgovarate li na sve poruke?
Naravno. Najgore je pustiti nekog da čeka odgovor.
Dobro. Izvolite sa mnom. Dalje ćemo ovuda.
RADIONICA DJEDA MRAZA
LOKALNI SUVENIRI - TURISTIČKE INFORMACIJE
NIZOZEMSKI SIREVI
Hvala što ste došli.
Hvala.
Čuvajte se.
Hvala što si mi pomogla s obilaskom.
Malo sam dekoncentrirana.
Što on još ovdje radi?
Zašto fotografira nešto što je već na milijun fotografija?
Znaš li tog tipa?
Izgleda mi poznato.
Brady Schaltz.
Hodali smo u srednjoj školi.
Mladenačka ljubav!
- Malo više od toga. - I što je bilo?
Dao mi je nogu prije maturalne.
Otišao je iz grada i više se nije javio.
Oho!
Da. Samo da te upozorim,
on i tvoj muž su prijatelji.
To je taj Brady?
Aha!
Lily, ovo je moj dragi prijatelj Brady.
- Bok. - Ma ne. Dođi.
Napokon da te upoznam!
Willem priča samo o tebi.
Tako i treba.
Sjećaš se Mije?
- Sjajan božićni obilazak. - Hvala.
Willem ti je rekao koliko mi se sviđaju slike s vjenčanja?
Predivne su.
Jest, ali bio je razočaran što nisi mogao doći.
Bilo pa prošlo.
Bio sam u inozemstvu na konferenciji.
Ali dobili ste moj dar? Aparat za gaziranu vodu?
Jesmo. Hvala ti.
Nije bio na popisu darova, ali...
Ali katkad su najbolji darovi oni koje nisi ni znao da želiš!
Dobro, drago mi je.
Znao sam.
Da.
Spremna za ručak, draga?
Itekako.
Mi se vidimo poslije. Bilo mi je drago, Brady.
I meni. Vidimo se.
Drago mi je što te vidim.
Zašto si u odijelu?
Ti mrziš odijela.
Stil mi se razvio od srednje škole.
- To kao da je bilo u prošlom životu. - Istina.
Drago mi je što si krenula maminim stopama
i vodiš pogon.
Pa eto.
Htjela sam nastaviti obiteljsku tradiciju.
Jako mi je žao zbog tvojih roditelja.
Mogao si me nazvati.
Htio sam.
Zaista jesam.
Ali mislio sam da me ne želiš čuti.
Napokon si me poslušao i kupio bolji fotoaparat.
Joj, da.
Tržište jednokratnih fotoaparata pati.
Drago mi je što te vidim.
- Moram na sastanak. - Ma...
- Učiniš mi uslugu? - Naravno.
Ako vidiš tipa koji izgleda kao nekretninski tajkun
i izgubljeno luta uokolo, uputi ga k meni, može?
Mogu, ali...
Hvala.
- Oduvijek mi se sviđalo što nema vrata. - Brady, imam sastanak.
Sa mnom.
Ti si kupio zemljište od ome?
Ne ja osobno. Moja tvrtka, Bowbridge Realty.
Očito ti nije rekla da posluje sa mnom.
Građevinski poduzetnik?
Zar nisi htio biti fotograf?
Čudo kamo te život odvede.
Ali dio mog posla je fotografirati naše nekretnine, pa...
- Smijem li sjesti? - Naravno.
Očito si ti šef.
Slušaj, Mia.
Kad sam dobio ovaj zadatak, mrvicu sam oklijevao
zbog naše prošlosti.
Oma je spomenula hotel.
Nizozemski pansion u Ulici vjetrenjača, na zemljištu kraj pogona.
Mogao bi se smjestiti i na najjužnijem kraju zemljišta.
Kraj močvare?
Nije to močvara nego više nešto kao... laguna.
Pa pogledajmo je.
Otvoren sam za prijedloge. Idemo pogledati.
Čuj, oprosti. Do jutros nisam znala za ovaj sastanak
i moram još svašta obaviti prije božićnog sajma.
Možemo li to obaviti popodne?
Naravno.
Poslije ćemo o poslu.
Hvala.
Halo?
Brady! Kako je prošao sastanak?
Dobro, g. Quigley.
Kad sklopiš taj ugovor, možeš me zvati Lionel.
Nemaš pojma koliko to znači Bowbridge Realtyju.
Pa to je dobra investicija.
Zbog tvojih dosadašnjih rezultata prihvatio sam tvoj zahtjev
da im ponudimo malo bolju cijenu.
Hvala vam, zaista. Meijeri su krasni ljudi.
Sad imamo priliku nadoknaditi taj gubitak i zaraditi još više.
Prema mojim izračunima, pansion će se svidjeti ulagačima.
Znamo da će pansion sam sebe otplatiti.
Walta Caprija sad zanima Ulica vjetrenjača.
Walta Caprija, vlasnika Caprio Resortsa?
Nego što!
Nisi valjda ponudio obitelji neka posebna prava na vjetrenjaču?
Pa, obećao sam im da će moći njome upravljati.
Zanima nas samo gradnja na zemljištu do nje.
- To si stavio u ugovor? - Nisam izrijekom.
U ugovoru piše da smo vlasnici svega.
Bravo. Znao sam da će biti prednost to što si odatle.
Sad je plan srušiti stari pogon
i sagraditi hotel Caprio kraj pansiona.
Pogon puno znači toj obitelji.
Dobit će dobru naknadu.
Caprio leti k tebi da pogleda zemljište.
Osobno sklopi novi ugovor.
Ajme.
Polaskan sam.
Ako sklopiš dogovor s Capriom, mjesto potpredsjednika je tvoje.
Znam koliko to želiš.
Moram se javiti. O svemu me obavještavaj.
Hoću.
Hej.
Opa!
Od srednje škole si se jako izvještila!
Trebalo mi je dugo da pogodim kutove,
ali bit će spremno za božićni sajam.
Još oslikavaš drvene božićne ukrase s mladima?
Proteklih godina broj sudionika jako je skočio.
Sada se to održava u hotelu Jansen.
Sjajno.
Aha! Naš sastanak.
Samo da tvoj hotel ne zaklanja vjetar. Sve ostalo je u redu.
Žao mi je.
Znam da sam obećao, ali...
Što je?
Samo mi reci.
Upravo sam saznao da moja tvrtka planira srušiti pilanu
i sagraditi hotel, a ne samo pansion.
- Što? - Znam.
Žao mi je. Zaista.
Direktiva s vrha.
Ovo nije osobno.
Brady, znaš koliko je pilana važna mojoj obitelji.
I ovoj zajednici. Kako onda nije osobno?
Uz prvi hotel Caprio u ovom kraju Ulica vjetrenjača bit će velika atrakcija.
Nakon što srušite vjetrenjaču?
U Ulici vjetrenjača?
Nisam bio za ovo.
Hotel Caprio? Zar ne gradite nizozemski pansion?
Znam. Ma gradimo oboje.
Tvrtka želi unovčiti slikovitost gradića.
Ali uz ugovor s Capriom turistima bi nudila nešto modernije.
Još ništa nije službeno?
Nismo još potpisali dokumente.
Znaš koliko mi znači ova pilana.
Daj mi priliku da je spasim.
Mia, mislim da su mi ruke vezane.
Ali saslušat ću te.
Hvala.
Što kažeš na doručak sutra? U devet u Anninoj pekarnici?
Nije li ovo naš sastanak?
Trebao je biti, ali zbog novog dogovora
ostatak dana bit ću zatrpan poslom.
Ali morao sam ti to doći reći.
Dobro.
Doručak kod ome.
Donio sam ti ovo.
Obećao je da je pogon siguran. Mogao je to staviti u ugovor.
To je bilo usmeno obećanje.
I vjerovala sam mu.
Ma mora postojati neka rupa u ugovoru!
Mia, dala sam svom odvjetniku da to opet pročita.
Sve je vrlo nedvosmisleno.
Bowbridge Realty može raditi što god hoće s posjedom.
Skupa s pilanom.
Brady je opet izveo trik koji uvijek pali.
Rekao je da je direktiva došla s vrha.
Odluka očito nije bila njegova.
Znaš što je mama govorila?
Želiš li naučiti nešto novo, promijeni perspektivu.
Istina.
Upravo na to moram prisiliti Bradyja da spasim pilanu.
Da promijeni perspektivu.
Hvala lijepa. Vaša je soba ravno uza stube pa desno.
Hvala.
Willeme, jesi li uspio...
Resetirao sam ruter. Internet radi kao podmazan.
Ma pravi si.
Čovječe!
Moram ti reći da uz tebe i Lily ovaj hotel cvate.
Da.
Što to čujem? Da ćeš srušiti pilanu i otvoriti pansion i hotel?
Vijesti se brzo šire.
Ne zamjeraš mi?
Moja bi žena mogla ostati bez posla.
Možeš li jamčiti da mi to neće utjecati na posao?
Računao sam.
Što god mi sagradili,
ti si u centru i uvijek ćeš imati stalan priljev gostiju.
Vjeruj mi.
Imaš sreće da smo rijetko prazni i često moramo odbijati goste.
Ako išta, bit ćeš pod manjim pritiskom.
Kad ste prošli put ti i Lily uzeli slobodno?
- Za bračno putovanje. - Eto!
Uvijek ste puni. Gledaj, ovdje je predivno!
Imate posla, puno radite i ja to zaista poštujem kod vas.
Ali ovo vas možda rastereti.
Da, vladam tržištem i podnio bih konkurenciju.
Ali Brady!
Zar ćete zaista srušiti pilanu?
Da si vidio kako me Mia pogledala!
Smučilo mi se.
Možeš li išta učiniti?
Ne mogu bogzna što.
Ali sutra se sastajem s Mijom pa ćemo razmisliti što se može.
Valjda ćete biti uljudni.
Ne pomaže ni napetost zbog toga kako smo se rastali.
Reci joj ono što si meni rekao.
Što?
Da ode na odmor.
Bez pilane nema ni posla.
Možemo li razgovarati?
Možemo. Ali bez novih iznenađenja, molim te.
Znam da si uzrujana.
I zaista mi je žao što to nisam raspravila s tobom.
Katkad zaboravim da si odrasla žena,
a ne dijete.
I da te više ne moram štititi.
Ali ponuda je bila zaista velikodušna.
Činilo mi se da je to dobra odluka.
Samo te htjela financijski osigurati.
Opraštaš li mi?
Naravno.
Kako je prošao sastanak s Bradyjem?
Nakon početnog šoka rekla sam mu da gradi kraj močvare.
Dobar osjećaj tako ga podbosti, ha?
Da.
Bogme jest.
Rekao je da još nisu potpisali dokumente o rušenju pilane.
Ma je li!
Sad mi se čini toliko drukčiji!
Pa, odrastao je.
Da.
I ja sam.
ANNINA PEKARNICA OSNOVANA 1963.
Hvala vam lijepa.
Nakon ovogodišnjeg natjecanja trebat ćeš veću vitrinu.
Lijepo od tebe što to kažeš.
Willem bi mogao biti oštar konkurent.
Oprosti što kasnim. Najavili su mi sastanak u zadnji čas.
Sve u redu. Baš je prošla jutarnja gužva.
- Dobro jutro, Ann. - Brady.
Vjerujte mi, nikad vam ne bih dao na potpis ugovor
da sam znao sve planove.
Hvala što to kažeš.
Valjda ćemo naći rješenje koje svima odgovara.
Nadam se.
Ponio si fotoaparat! Sjajno.
Ne izlazim bez njega.
Vidimo se poslije, oma.
- Čuvajte se! - A što s...
- Doručkom? - Aha!
Hvala, Ann.
Ti si majstorica kulinarstva!
Sajam izgleda super!
Da, dugo te nije bilo.
Sad je veći.
Bogme jest!
Bila si sretna kad si vidjela fotoaparat.
Da, jesam.
Budi ljubazan
pa mi ovo fotografiraj za kutiju uspomena
ako se sve promijeni.
Sjećam se tvojih kutija uspomena.
Prestani.
Znaš,
nema mi ništa ljepše od hvatanja trenutka.
Onda ga imaš zauvijek.
Slike ne mogu nadomjestiti stvarnost.
Pitaš li se ikad kako bi bilo
da smo ostali zajedno?
Znao si da me obitelj treba.
Mjesto mi je bilo ovdje.
A ti si imao fotografsku praksu koju nisi mogao odbiti.
Ali mogao si se oprostiti.
Naivno sam mislila da ćemo ipak zajedno na maturalnu zabavu.
Pozvao sam te na zabavu!
Ostavio sam ti poruku! Nisi mi ništa odgovorila.
- Što? Nisam dobila nikakvu poruku. - Stavio sam je u klompu!
Nisi odgovorila pa sam mislio da želiš prekinuti.
I htio sam to poštovati.
- Šališ se. - Ne!
Utrpao sam je u klompu tjedan prije maturalne!
Jesi li...
Valjda je ispala.
Nevjerojatno da je nikad nisam našla.
A ja sam mislio da ignoriraš
veliku, romantičnu gestu naših tinejdžerskih godina.
A ja sam mislila da me više ne voliš.
Otišla si na zabavu?
Jesam.
Sama.
Mislila sam da ćeš se pojaviti, ali već si bio otišao.
Žao mi je.
Puno se u zadnje vrijeme ispričavam,
ali zaista bih bio došao.
Pusti sad to.
Davno je to bilo.
Nego...
Viđaš li se s kim?
Imala sam nekoliko veza, ali ništa ozbiljno.
A ti?
Pa...
Nekoliko godina bio sam u ozbiljnoj vezi,
ali nismo se poklapali.
Još imate prijestolje Djeda Mraza?
Originalno, koje je izradio moj pradjed.
Još ih izrađujemo, prodajemo i šaljemo po cijeloj zemlji, svake zime.
Gle ti nju!
Uvijek širiš radost.
Ne samo ja nego svi iz pilane.
Mi smo okosnica ove zajednice. Osobito za Božić.
Kako izgledam?
Vrlo elegantno.
Sjećaš se kako smo dolazili ovamo svako božićno jutro
i fotografirali vjetrenjaču u zoru?
O, da.
Napravio sam kolaž tih fotografija.
Vidiš? Uz ovaj pogon vezuje se puno lijepih uspomena.
Znam što pokušavaš.
Znam.
Ali nostalgija neće biti dovoljna za spas pilane.
Ajme!
- Joj, ne. - Potrgao sam Djedovo prijestolje?
- Što će još poći po zlu? - Možeš li ga popraviti?
Nadam se da netko iz radionice hoće,
inače ćeš dugo biti na popisu zločeste djece!
Dobar dan, Ann.
Herbe! Lijepog li iznenađenja!
Mia i Lily jako se trude oko ukrasa za božićni sajam.
- Htio sam ih nečime počastiti. - Aha!
Onda najbolje kutijom svježih oliebolsa.
Njih najviše volim!
Kako si znala?
Jesi li dobro?
Da se bar nisam
javila kad me Brady nazvao.
Nisi mogla znati da će ovako ispasti.
Htjela si najbolje za svoju obitelj.
Kad je rekao da je pilana sigurna,
trebala sam tražiti da to navede u ugovoru.
Okolnosti su se promijenile nakon potpisa.
Moraš si oprostiti.
Dala sam izraditi letke i iskoristit ću natjecanje u pečenju
da objavim što se događa s pilanom.
To je sjajna ideja. Rado bih ti pomogao.
Hvala ti.
Dobro.
Hvala!
Kako je bilo ujutro s poduzetnikom?
Mislim da prizivanjem božićnih uspomena nisam puno postigla.
Mogu nagovoriti Willema da ga pokuša urazumiti.
Ali što još možemo?
Pa, administratorica si svih naših društvenih mreža.
Možeš objaviti gradu što se zbiva.
Želimo ih zabrinjavati?
I njihova je egzistencija na kocki. Moraju znati.
Možemo pokrenuti peticiju za očuvanje pilane.
Sjajna ideja!
- Posebna dostava iz pekare! - Njam!
Bi li htio prvi potpisati peticiju za spas pilane?
Bila bi mi čast!
Bi li ti bila čast i da popraviš gradsku baštinu?
Brady je potrgao prijestolje.
Willem se svake godine djetinjstva slikao na tom prijestolju s Djedom!
Ovdje je to posebna tradicija.
I svi bi bili razočarani da nema prijestolja.
Možemo ga lako zamijeniti!
Sva su rezervirana i spremna za otpremu.
- Ne možemo drugima oduzeti prijestolje. - Da.
Molim te.
Ti ćeš ga popraviti.
Dat ću sve od sebe.
Najbolji si!
Ne bih, hvala, stari.
Upravo sam jeo.
- Ali dobro izgledaju. - I dobri su!
U treningu sam za natjecanje.
Okusni mi pupoljci više nisu objektivni.
Bolji su od tatinih.
Ne prljaj. Ovo je novi stol.
Lijep je!
Klasičan.
Mijin je.
Ručno izrađen u našoj radionici.
Samo da znaš.
Gle, pilana je izgrađena 1930-ih.
Dugo je i lijepo radila.
Nije te bilo pa si možda zaboravio.
Ovom gradu najvažnija je baština.
Svaka kuća ima bar jedan komad Mijinog namještaja.
To priznajem.
Jesi li vidio kakvu je prašinu digla peticija za očuvanje pilane?
„Sačuvajmo pilanu.”
„Najbolji drveni namještaj u zemlji.”
- Ti si to napisao, ha? - Pa...
„Bowbridge je pretjerao.”
Naravno.
Pilanu svi vole.
Sve mi je jasno.
Halo?
Mia, petsto potpisa.
- Daj! - Sad već imamo puno više.
Čuj, baš nešto radim.
Mogu li ti se javiti poslije? Hvala.
Mia!
Žao mi je, ne radimo.
Moram razgovarati s Mijom. Molim te.
Brady. Posao na stranu, drago mi je što te opet vidim.
- Da. - Hvala, Herbe.
Kako su roditelji?
Dobro! Uživaju u mirovini na Floridi.
Toliko uživaju da će ondje ostati i za Božić.
Drago mi je.
Ja ću raditi dokle god budem mogao.
Ova mi pilana daje osjećaj svrhe.
Ipak od nje živi cijeli ovaj grad.
Ja sam spremna.
Pripremamo se za skup za očuvanje pilane.
Dođi i ti!
Sutra ću imati naporan dan, ali možda dođem.
- Gdje mogu naći Miju? - Odostraga.
Hvala ti.
Vidim da je peticija privukla pozornost medija.
Rekao si da nostalgija neće spasiti pilanu pa improviziram.
Ono prije zvao sam te jer sam te htio upozoriti.
Idući tjedan dolazi inspekcija da provjeri sigurnost pogona.
Nisu li ti ruke vezane?
Čini mi se kao da se aktivno miješaju.
Trudim se malo ih razvezati.
Kad se mediji dohvate projekta rušenja, moj šef pošalje sigurnosnu inspekciju.
Nakon negativnog izvještaja javno se mišljenje potpuno okrene.
Lakše je srušiti nešto što nije u skladu s pravilnikom.
Zaista suosjećam s tobom, Mia.
Zato ti dajem više vremena za popravke
nego što bi moj šef dopustio.
Ne bojim se tvog inspektora.
I rado prihvaćam odgovornost.
Nadam se da će ovo biti prvi izvještaj koji neće ići na ruku mom šefu.
Nego...
Još jedan potpis za peticiju.
Tko je Billy Schofield?
Moj pseudonim.
Želim pomoći.
I zadržati posao ako mogu.
Puno vam hvala.
- Donijela sam još. - Super! Hvala.
Da. Kako ide?
Već imamo nekoliko stotina potpisa više.
Izvrsno.
Ako Bradyjeva tvrtka tako želi srušiti pilanu,
zašto insistira na sigurnosnoj inspekciji?
Sve je to strategija.
Ako javnost bude mislila da je pilana stara i opasna...
Ljudi će lakše prihvatiti odluku o rušenju.
Tako je.
Gđice Meijer? Channel 4. Možemo li razgovarati?
Što biste poručili gledateljima?
Pa, gotovo sto godina
moja obitelj ovdje proizvodi ručno rađeno pokućstvo.
A za Božić drvene igračke za djecu ove zajednice,
koju silno volimo.
Što kanite s donacijama?
Velikodušne donacije kanimo upotrijebiti za obnovu i očuvanje pilane.
Zato je ovaj grad poseban.
I htjela bih od srca zahvaliti
svima koji su nas došli podržati.
Mnogo vam hvala i sretan Božić!
Što kažeš?
Bila si sjajna. Jako sam ponosna na tebe.
Hvala, oma.
Nadam se da ćemo uspjeti.
Da, i ja!
Hvala.
Onda, što kažeš?
Može se popraviti.
- Prije Dana Djeda Mraza na sajmu? - Potrudit ću se.
Poželio sam se mlijeka i keksa.
Hoćeš ti nešto?
Ne, hvala.
Vraćam se brzo.
Trebam bolji sigurnosni sustav.
Da.
I kakva su predviđanja?
Hoće li Djed imati prijestolje kada dođe u grad?
Herb misli da hoće i meni je to dovoljno.
Dobro.
Vidio sam te na vijestima.
Svaka čast.
Hvala.
Zasad imamo tisuću potpisa.
A donacije će biti dovoljne za popravke.
Zaista sam podcijenio koliko je ova pilana omiljena.
Slažem se.
Mia, slušaj.
Znam da mi nemaš razloga vjerovati.
Ali zaista se trudim promijeniti ovaj ugovor.
- Stvarno? - Da.
Sutra ću razgovarati sa šefom
da vidim možemo li Walta Caprija nagovoriti da ode nekamo drugamo.
Hvala ti što to radiš.
Nevjerojatno kako još pravite igračke od drvnih otpadaka.
Počeli smo da iskoristimo sav materijal,
ali sad u radionici imamo određeno mjesto za izradu igračaka.
I prodajemo ih tijekom cijele godine.
Ali na božićnom sajmu svako dijete iz grada dobije jednu na dar.
Fantastično.
Kvalitetno su izrađene.
Rado bih preuzela zasluge, ali Herb uglavnom izrađuje igračke.
Ja se držim namještaja.
Jučer sam razgovarao s Willemom.
Još imam drvenog anđela za vrh bora koji si mi dala u srednjoj školi.
- Zaista? - Da.
- Još je u komadu? - Svake ga godine stavljam na bor.
Sjećaš se stoličice oko koje si mi pomogao?
S tri noge?
Koja se klimala kad bi netko sjeo?
Upravo te.
Nju ste već sigurno pretvorili u čačkalice.
Začudio bi se.
Još je imaš? Ne valjda!
E pa, još se klima.
Dio je moje povijesti.
Mia...
Vrijeme je za vlastito božićno čudo!
- Vidimo se sutra. - Dobro.
Super keksi, Herbe.
HOĆE LI VJETRENJAČA DOŽIVJETI BOŽIĆNO ČUDO?
Halo?
Vidio sam vijesti. Što se događa?
Grad je reagirao na našu odluku.
Pola stanovnika potpisalo je peticiju.
To je bogme jaka reakcija!
Ali dogovorio sam sigurnosnu inspekciju prije Waltova dolaska.
Dobro sam te podučio.
Lionele.
- Ponudimo Waltu alternativne nekretnine. - Vjetrenjača bi mogla proći inspekciju?
I da ne prođe!
Zar zaista želimo da velik dio stanovnika koji obožava pilanu
odmah bude protiv Bowbridgea i Caprija?
Već godinama pokušavam privući Walta u neki posao.
Pokazao je interes tek kad sam mu rekao za ovo.
A da potpuno odustanemo od pansiona,
a on hotel smjesti kraj pilane?
Da žrtvujemo toliku dobit?
Walt ti se javio?
Nikako da se ulovimo,
ali poslao mi je mejl da potvrdi dolazak.
Izrazio je interes za istraživanje božićnog sajma.
Samo ga zovi. Želim da bude zainteresiran. I ne zbunjuj ga alternativnim opcijama.
Razumijem.
Mislim da smo spremni!
Prvi dan božićnog sajma.
Kao da bih trebala biti uzbuđenija.
Što je, dušo?
Zabrinuta sam zbog inspekcije.
Ti, Herb i Lily popravili ste sve sitnice.
A ja sam veće kvarove popisala za građevinare.
Da, valjda imaš pravo.
Nikad u životu nisam bila pod ovakvim pritiskom.
Nikad nemoj zaboraviti
da se možeš nositi sa svime što ti vjetar nanese
dokle god budeš odlučna i puna vjere.
Hvala, oma.
Upravo tiskano!
Hvala što si ih pokupio!
- Izgledaju super! - Pomogao sam s dizajnom.
Ako 90. božićni sajam bude najuspješniji dosad,
s pomoću letaka nadaleko ćemo proširiti vijest.
Hvala vam.
Oboma.
- Možeš li mi zavezati pregaču? - Vrlo rado!
- Bok! - Evo tebe!
Drago mi je što te vidim. Sretno na pekarskom natjecanju!
Ipak si uspio doći?
Možda sam malo nostalgičan.
Bilo je i vrijeme.
Rekla si da je sajam narastao. Ne mogu vjerovati koliko je ljudi došlo!
Organizirala sam grupu trgovaca.
Cijele godine skupljamo novac za oglašavanje.
Zbog toga i usmene preporuke
postali smo najveći sajam u tri države.
Naravno.
Imaš istu strast i odlučnost kakvu si imala u srednjoj školi.
To nije uvreda, časna riječ.
To je zaista...
hvalevrijedno.
Hvala ti.
- Bi li htio nešto kušati? - Napokon!
Bih.
Stvarno?
Willeme! Žao mi je.
Blizu si, ali mislim da će te Ann pobijediti.
- Na čijoj si ti strani? - To je jako dobro pitanje!
Mi smo na redu, Mia!
Anne, Herbe, Mia, što nudite ove godine?
Gradonačelniče, Annina pekarnica nudi vam krišku
Anninog slavnog božićnog kruha kerststol.
Izvrsno! Idemo dalje.
Ne zaboravite letak.
Samo naprijed!
Gradonačelniče, Janseni vam predstavljaju
domaće božićne palačinke poffertjes.
Imam sve ocjene i uskoro ću objaviti ime pobjednika.
Htio sam ti reći
da radim šefu iza leđa
i osmišljavam prijedlog koji ću iznijeti Waltu Capriju.
Cilj mi je uvjeriti ga da je zemljište u Muskegonu na sjeveru
bolja investicija.
Bolju vijest danas nisam čula.
Znao sam da će te razveseliti.
Evo!
Zbrojili smo sve rezultate.
Zbog izvrsnosti u svim kategorijama okusa, teksture, prezentacije
i poštivanja nizozemske kulture
pobjedu jednoglasno odnosi
Annina pekarnica za božićni kruh kerststol.
- Obnova bi trebala biti brzo gotova. - Popravak nije bio jeftin.
Uz novac koji je Bradyjeva tvrtka platila za zemlju
i novac koji smo skupili, imat ćemo dosta.
Sigurno ćemo proći inspekciju. Ali hoće li to odvratiti moćnike?
Javno je mišljenje uz nas.
A stvar će još učvrstiti solidan izvještaj.
Brady traži alternativne lokacije koje bi ponudio Capriju.
Kad vas vidim opet zajedno, sjetim se starih vremena.
Mislim da mu je ovaj grad još drag.
Kad si uz njega, imaš iskru u očima. Baš kao u srednjoj školi.
On je... Ja nisam...
Spas pilane prvi mi je i jedini prioritet.
Neće biti lako.
Ali ako je sačuvaš, ući ćeš u povijest.
Povijest.
Tako je!
- Kako zovu centar? - Povijesni centar grada.
Počeli su ga tako zvati kad ga je gradonačelnik
registrirao kao područje od povijesnog značenja.
Znaš povijest svoga grada!
Moramo registrirati pilanu!
Kako bi se kvalificirao,
mislim da je centar trebao biti stariji od 50 godina.
A pilana je stara kao božićni sajam, 90 godina.
- Davno je trebala ući u baštinu! - Možda pilana ipak doživi božićno čudo!
Registracija bi mogla potrajati i do 45 dana.
Zar ne žele uskoro početi gradnju?
Neće do proljeća, dok se tlo ne otopi.
Ali ekipu za rušenje mogli bi dovesti bilo kad.
A deložirati bi nas mogli kad god žele.
Zato traži dalje.
A što je s nizozemskom baštinom našega grada?
Da!
Mislim da ima posebna uredba koja bi nam omogućila skoru registraciju.
To obećava! Kakva je to uredba?
„Uredba je zaštitna mjera koja se može primijeniti dok se čeka
odluka o prijavi u Registar povijesnih spomenika.”
Idem ispuniti formulare.
- Možeš li zaključati? - Naravno.
Spasi svoje nasljedstvo!
I naš posao.
Naša je povijest naše nasljedstvo.
Pripada svima.
- Uzet ću vam kaput. - Hvala.
- Izvolite sjesti. - Hvala.
- Sjetila sam se da ove volite. - Znate da su mi omiljeni!
Čestitam što ste i ove godine osvojili Zlatni valjak.
Bez vas ne bi pobijedila, doslovno.
Protivnici već govore da sam pristran.
Dvije godine zaredom proglašavam Ann pobjednicom.
Nepogrešiv ukus nije pristranost.
Zaposlit ću te! Ne moraš ni na razgovor.
Hvala.
Ali nisam vas zato danas pozvala na sastanak.
Kako mogu pomoći?
Htjela bih razgovarati o vremenskoj stisci u kojoj smo.
Znam. Pročitao sam i letak na pekarskom natjecanju.
Shvaćam u kakvom si položaju.
To što pokušavaš pohvalno je.
Vjetrenjača je epicentar našega grada.
Poslala sam prijavu preko interneta, ali htjela sam vam dati kopiju.
Možda nekako možete ubrzati procjenu gradskog vijeća.
Shvaćam koliko je pilana važna tebi i tvojoj obitelji.
Ali moram biti iskren.
Mislim da ti neće odobriti zaštitnu uredbu.
Smijem li pitati zašto?
Ideja o hotelu Caprio u Ulici vjetrenjača
oduševila je vijeće zbog prihoda
i turizma koji bi to privuklo.
Ali bili ste na natjecanju.
Vidjeli ste da nam je došlo najviše gostiju dosad na sajam.
To je fantastično.
Ali to postavlja i pitanje
ima li grad dovoljno smještajnih kapaciteta.
Većina ljudi ne sumnja da će imati ako se izgradi pansion kraj vjetrenjače.
Ali hotel je previše.
Molim vas,
samo bacite pogled na prijavu.
Sve sam istaknula, od toga da je moj pradjed to sagradio
i osnovao naš grad spomenik prije gotovo sto godina,
do nizozemske tradicije koja se nastavlja proizvodnjom namještaja.
To je zaista povijesni lokalitet.
Očito je da si uložila puno vremena i energije u ovo.
Vjetrenjača je srce i duša grada.
Možete li zamisliti grad bez nje?
Ja ne mogu.
Ne mogu ništa obećati, osobito ovako blizu Božića.
Ali vijeće će sve pregledati i ozbiljno razmotriti tvoj prijedlog.
Samo to i tražim. Hvala.
Zahvali Ann na divnim kolačima.
Hoću, bez brige.
Hvala još jedanput.
U pravi čas! Možeš li biti na recepciji? Samo da pomognem Willemu.
- Mogu! Nisam kvalificiran, ali... - Hvala ti.
Dobro.
Brady?
Trebate li sobu, gospođice?
Nemoj mi reći da ste kupili i hotel Jansen.
Što? Nismo.
Samo mijenjam Lily.
Nešto sam je trebala, ali vratit ću se poslije.
- Izgledaš... - Kao birokrat?
Htio sam reći „predivno”, ali može i to.
I tebi dobro stoji ležernija odjeća.
- Hvala. - Brady.
Predala sam zahtjev da se pilana proglasi zaštićenim spomenikom.
Genijalan potez!
Ma vidi ti nju!
Pa, ako Walt ne bude htio slušati tebe, to će morati.
Zaista je pravo nadahnuće vidjeti što ćeš sve poduzeti radi nečeg što voliš.
Kako je prošao sastanak s gradonačelnikom?
Vijeće mora odlučiti.
Brady, Mia, vi odigrajte prvu ovogodišnju igru ubacivanja.
Za dobra stara vremena.
Razrješujem te dužnosti.
Bilo je super.
Ako se dobro sjećam, u što sam prilično siguran,
prošli put sam te gadno porazio.
Treba ti osvježiti pamćenje jer se toga sjećam potpuno drukčije.
Revanš.
Može!
Vodi nas!
Pravila znate.
Naizmjence bacate vrećice. Tko pogodi više meta, pobjeđuje.
- Dame imaju prednost. - Hvala lijepa!
Samo malo.
Čekaj.
Tako.
Sad možeš.
Dobro.
Tek se zagrijavam! Pridrži.
O, ne! Skida kaput!
Dame i gospodo, sad igramo ozbiljno.
Bliže rupi nego ti.
Jedan-nula.
Sad sam ipak ja bila bliže.
Svakom se katkad posreći.
Bum!
Izjednačeno.
Dobra partija.
Jedan je bolje nego nijedan.
Opa.
Predivno vam je ovdje.
Da. Spremni smo za inspekciju danas.
Je li Mia tu?
Donio sam joj božićnu ružu za sreću.
Lijepo od tebe.
Navijam za nju. Nadam se da mi vjeruješ.
Gore je, pomaže Herbu. Neće tako skoro sići.
Bi li joj ti to dala od mene?
Naravno.
Znaš što? Kad bolje razmislim...
Kao djeca smo ovako slali poruke.
Dobro.
Ovo je ta ista klompa. Prilično je stara.
Vjerojatno. Bila je tu kad sam došla.
Pa,
nadam se da će ova stići na cilj.
Čuvaj se.
Bok.
SRETNO! TI ODLUČI HOĆEŠ LI OBJAVITI IZVJEŠTAJ. B.
- Zdravo, dušo. - Zdravo, oma.
Hvala što si oprala suđe.
Nema na čemu.
Što je ovo?
Božićna ruža za sreću.
Od Bradyja?
Predivna je.
Opet se zaljubljuješ u njega?
Što? Ne.
Ne...
Možda.
Valjda.
Da.
Ali...
To je izvještaj o sigurnosti?
Da. Bojala sam ga se otvoriti sama.
Zajedno ćemo.
Dobro.
Ma ti ga otvori.
Hajde da prvo odlučimo što ćemo, ovako ili onako.
Dobro.
Ako prođemo, nosim ga ravno medijima
da pobijem tvrdnju Bowbridgea da je pilana stara i nesigurna.
A ako ne prođemo?
Imam povjerenja.
Sigurno postoji neki plan i zajedno ćemo ovo prebroditi.
Tako treba!
Znaš što?
Ti otvori.
Prošli smo!
Dušo, pa to je fantastično!
Ajme!
- Nazvat ću Lily. - Jedva čekam da kažem Herbu.
- Sad samo trebamo nalog za zaštitu. - Ima li vijesti o tome?
Gradonačelniku sam predala zahtjev da ubrza stvar u gradskom vijeću.
Dobro. Pripremit ću dodatne krafne ako treba!
Hvala, oma!
Hvala što si skoknuo po dodatan materijal.
Bar to!
Poslala sam izvještaj o sigurnosti medijima.
Odlično.
Kako napreduje ukras?
Mislim da sam gotova.
Već?
Da.
Nema virenja dok i ti ne završiš!
Nema virenja...
Katkad si ne mogu pomoći jer imam tako puno očiju!
Samo malo.
Ta je dobra.
Najstarija djeca su za tim stolom!
- Gotovo. - Da vidim!
Izgleda li ovo kao pas?
Možda, ako mu dodaš zube.
Zube.
Da. Daj da vidim tvoje.
„Večera danas? U 19 h u Deventura'su.”
Vrlo, vrlo rado!
- Kako ide, Picasso? - Gotov sam.
Ali dame imaju prednost.
Bolja si umjetnica od mene.
Namještaj mi ide bolje.
- To sam ja s fotićem? - Da.
- Divno. - Da vidimo što si ti tako dugo radio.
Ma sad mi je neugodno.
Daj da vidim.
Znam da je loše.
Što je to?
Ti i ja na maturalnoj zabavi.
Da smo zajedno otišli.
Nije u pravom mjerilu, naravno.
Naravno.
Simpatično je vidjeti omu nervoznu zbog spoja.
Drago mi je da napokon priznaju da je to spoj.
I meni.
A što je s tobom i Bradyjem?
Mislila sam da će se hotel zapaliti od silnih iskrica!
Opet se zaljubljujem u njega.
Što?
Znam. Ali ne mogu sad o tome razmišljati.
Budućnost je pilane nesigurna.
Nije li Brady trebao razgovarati s Capriom
o otkazivanju planova za hotel?
Sastavlja prijedlog
da ga nagovori na gradnju negdje drugdje.
- Što je sa zahtjevom za zaštitu? - Još ga razmatraju.
Poslala sam gradonačelniku Beamonu krafne
jer znam da ih obožava.
Da malo poguramo stvar.
Ne smijemo gubiti nadu.
Brady! Ovdje Walt Caprio.
Nikako da se ulovimo, ali dobio sam sve poruke i mejlove.
Rado ću poslušati o prilici u Muskegonu sutra na sastanku.
I jedva čekam da vidim božićni sajam.
I svaka čast na fotografijama nekretnine u Ulici vjetrenjača.
Izvukao sam ih Bowbridgeove baze.
Sjajno uočavaš detalje. Činilo mi se kao da sam ondje.
Zato sam htio da prvo obavimo posao.
Poslao sam ti potpisani ugovor.
Rušenje počinje čim dobiješ odobrenje.
Vidimo se sutra.
Ne!
Završio sam prezentaciju.
Jesi li noćas išta spavao?
Nekoliko sati.
Walt je već potpisao ugovor za Ulicu vjetrenjača.
Znači, pilana odlazi u povijest.
Malo sam radio šefu iza leđa
i rekao Waltu za bolju priliku
sjeverno odavde, u Muskegonu.
Pristao je saslušati moj prijedlog popodne na sastanku.
Ako pristane na novi plan, odustat će od ugovora koji je potpisao?
Tako je. To mi je plan.
Idem po njega na aerodrom. Ali moram razgovarati s Mijom.
Ako dopusti, vodim ga ravno u pilanu
da ga što više smekšam.
Jesi li to rekao Miji?
Upravo sad idem k njoj.
Da joj sve kažem i dobijem njezin blagoslov, nadam se!
Hej! Uvijek ćeš mi biti prijatelj.
Želim ti najbolje. Samo pazi da ti prioriteti budu jasni.
Hvala, Willeme. Kristalno su jasni.
Vidimo se!
Lionele!
Nisam znao da dolaziš. Drago mi je što si tu.
Nisam htio propustiti tvoj dan. Kamo sad ideš?
Idem u pilanu da se pripremim za sastanak, a onda po Walta na aerodrom.
Pusti, ja idem po njega.
Nađimo se u pilani. U četiri? Da se rukujemo i proslavimo.
- Razgovarali ste? - Kratko, prije polijetanja.
Čemu to lice? Budi sretan!
- Kako to misliš? - Taj sastanak s Waltom.
Samo je formalnost jer je već potpisao ugovor.
Mjesto potpredsjednika u tvrtki je tvoje.
Ajme.
Čovječe!
Cijeli radni vijek radim da steknem tu titulu.
Već si je trebao dobiti.
Itekako zasluženo promaknuće!
- Lionele. - Ti idi, ja ću se prijaviti u hotel.
Idući put odsjest ćemo u svome.
Da.
'Jutro, Brady!
Hej, Herbe.
Opa!
- Prijestolje je kao novo. - Da!
Čuvam nasljeđe kako umijem.
Je li Mia došla?
Da! Gore je. Ostavila ti je poruku.
Hvala ti.
„Lovim vjetar dok je jak. Uskoro silazim.
Mia.”
Što ako nije ispala?
Samo malo.
Što radiš?
Pa...
Nadao sam se da ću naći poziv na zabavu.
Nisi imao sreće?
Pogodi.
Ako je tvoja priča s maturalnom istinita...
A jest...
Moja je teorija da je ispala u transportu
i nekako došla do pila koje su je nasjeckale na komadiće.
Ugodna pomisao.
Što je s govornom poštom?
Što je?
Nisam dobio Caprija
prije nego što je potpisao ugovor za Ulicu.
Upravo su me obavijestili
da rušenje pilane počinje idući vikend.
Vjeruj mi, nisam želio da se to dogodi.
Moram ići da...
Sjećaš se onog posjeda u Muskegonu?
Walt je pristao saslušati moj prijedlog.
Ako dopustiš, plan bih mu iznio ovdje,
da uživo vidi kako je pilana posebna.
Ostavit ću ti otvorena vrata.
Silno mi mnogo značiš.
Oduvijek.
Još ima vremena.
Još možemo spasiti pilanu.
Ti i ja.
Ti pod svojim imenom?
Ili pod pseudonimom da u tvrtki sačuvaš ugled?
Sad više nije tako.
Još ima vremena.
Pokušat ću ga nagovoriti.
Što je s uredbom o zaštiti povijesnog spomenika?
- Jesu li odlučili? - To nije tvoj problem.
Ti više ne živiš ovdje.
Mia.
Idi sad.
Molim te.
Dobro.
„Ideš sa mnom na maturalnu? Zauvijek tvoj, Brady.”
NAMJEŠTAJ ZEFIER U OBITELJSKOM VLASNIŠTVU OD 1932.
Spremna?
Hej! Što je? Jesi li dobro?
Srušit će pilanu.
Gotovo je.
To ti je Brady došao reći?
Nisam uspjela.
Nije istina.
Sve što je moja obitelj naraštajima gradila...
Sve što sam ja gradila...
Svi oni koji desetljećima rade u ovom pogonu...
Sve će to nestati.
Ne, Mia. Slušaj me.
Dala si sve od sebe!
Tvoji roditelji to znaju, ja to znam. I jako su ponosni na tebe.
Njihova ljubav ne uključuje samo pogon. Beskrajna je i bezvremena.
Divna si prijateljica, Lily.
Ne stignemo se žalostiti.
- Dan je Djeda Mraza. - Da!
Dođi.
UPOZNAJTE DJEDA MRAZA
IGRE - NAGRADE - VRUĆA ČOKOLADA
DJEDOVA RADIONICA - DOBRO DOŠLI
Nije li Herb savršeno popravio pradjedovo prijestolje Djeda Mraza?
Bogme jest!
Vidim Willema.
Spremni za Dan Djeda Mraza?
Da!
Sretan Božić!
Walte. Drago mi je što se napokon upoznajemo.
Također, Brady.
Zanimljiv izbor mjesta za sastanak!
Osobito zato što ćemo ga zamijeniti vašim luksuznim hotelom.
Gospodo, izvolite sjesti.
Pripremio sam prezentaciju o unosnoj prilici u ovom kraju.
Zapravo želiš reći
da su ti tajkuni već potpisali ugovor
kojim šalju vjetrenjaču u zaborav, a Brady je ondje s njima?
- Da. - To stvarno nije u redu!
Ako Brady nije uspio spriječiti Walta da potpiše ugovor, neće uspjeti ni drugo.
Ne bih ja još digao ruke od njega.
Cijelu je noć razrađivao plan koji bi mogao spasiti pilanu.
- Liker od jaja? - Hvala.
- Djed ima nešto za tebe.
- Što? - Upravo je stiglo.
Posebna dostava, ravno sa Sjevernog pola!
Odobrili su zahtjev za zaštitu!
Hvala!
Napokon ćete moći izgraditi jedan svoj gigantski hotel i odmaralište
kakve spominjete na stranici.
Umjesto hotela standardne veličine ovdje.
Ovo su projekcije o dobiti
u Ulici vjetrenjača u usporedbi s Muskegonom idućih 5 godina.
Ova vjetrenjača u kojoj smo sad
nije samo spremišni prostor za namještaj.
Ona je srce ovoga grada.
U njoj obitava obitelj.
Posebna obitelj.
I zajednica.
Povezuje ih, drži nas na okupu.
Možda zbog ovog izgubim posao,
ali sad svim srcem vjerujem da ovaj pogon treba sačuvati.
A ne uništiti.
Oprostite.
Brady, moramo razgovarati.
Što se događa?
Gospodo, sa zadovoljstvom vam predstavljam Miju Meijer.
Dizajnericu namještaja, voditeljicu pogona
i praunuku osnivača ove pilane.
Ti si ga na ovo nagovorila.
Brady je sve ovo pripremio svojom voljom.
Ali ovo sam učinila ja.
Da vidim.
Pismo od našega gradonačelnika
u kojem piše da je Zefieru odobren zahtjev o zaštiti
dok se ne provede postupak upisa u Registar povijesnih spomenika.
Uredba štiti pilanu,
bez obzira na prvotne planove Caprio Resortsa i Bowbridge Realtyja.
Aha.
Lionele.
Znaj da iskreno cijenim
ponudu mjesta potpredsjednika.
Ali moram je odbiti.
Ovime i službeno dajem otkaz.
Jesi li siguran?
Ni u što u životu nisam bio sigurniji.
Brady, čekaj.
Sa zaštitnom uredbom ili bez nje,
uvjerio si me da vjetrenjaču treba sačuvati.
Održao si impresivnu prezentaciju.
Nudim ti posao voditelja projekta u Muskegonu.
Walte, to je iznimno velikodušna ponuda.
Ali
moram je odbiti.
Ostat ću ovdje, u gradu.
Ali bez brige. S Lionelom i Bowbridge Realtyjem u dobrim ste rukama.
Lionele, idemo u Muskegon?
Naravno. Da.
Kad pogledam božićni sajam.
Ovo mi je omiljeno doba godine.
- Brady. - Lionele.
Zahvalan sam ti na svemu što si učinio za mene.
Ne ljutiš se?
Sretno, Brady.
Nisi to trebao učiniti za mene.
Ne želim te opet izgubiti.
Što ćeš ovdje raditi?
Ne znam jesam li ti ikad rekao,
ali volim fotografiju.
Mislio sam otvoriti fotografsku radnju.
IDEŠ SA MNOM NA MATURALNU? ZAUVIJEK TVOJ, BRADY.
Znaš što to znači, zar ne?
- Jesi li za ples? - Mislila sam da nikad nećeš pitati.
Jesi li siguran u sve ovo?
Volim te, Mia.
I ja tebe, Brady.
Prijevod titlova: Petra Matić